Lämmintä lokakuussa - neljä vaihtoehtoa
14.09.2019 klo 9:36
Syyslomat ovat edessä jo ensi kuussa. Minne silloin kannattaa suunnata, jos haluaa lämpöön?
Syyslomalla aurinkoon lähtevän kannattaa varoa palamista. Video neuvoo, kuinka iho suojataan.
Näihin neljään kohteeseen on vielä hyvin matkoja tarjolla, eikä lentomatkakaan ole mahdottoman pitkä.
Kyprokselta löytyy ihania rantoja. AOP
Kyproksella päivälämpötila voi vielä lokakuussa nousta 27 asteeseen. Hyvän sään sekä maukkaan ruoan lisäksi Kyprokselle houkuttaa sen monipuolisuus.
Lomalaiset pääsevät nauttimaan upeista rannoista, vaeltelemaan Troodosvuoristossa, nauttimaan Limassolin tai Agia Napan vilkkaasta yöelämästä ja tutustumaan Kykkoksen luostarin kaltaisiin historiallisiin nähtävyyksiin.
Dubaissa riittää lämmintä. AOP
Arabiemiraattien Dubai on aurinkovarma syyslomakohde, josta löytyy paljon tekemistä perheen pienimmille.
Miltä kuulostaisi vaikkapa vierailu Dubain Legolandissa, visiitti huimien vesiliukumäkien Aquaventure Waterparkiin tai vierailu valtavassa Mall of The Emirates -ostoskeskuksessa, jossa voi myös lasketella sisätiloissa?
Maspalomasin dyynit Gran Canarialla kuuluvat Kanariansaarten luonnonihmeisiin. AOP
Kanariansaarilla on lokakuussa miellyttävän lämmintä, mutta ei kuitenkaan liian kuumaa. Upeiden rantojen lisäksi useammaltakin saarelta löytyy taatusti lapsia kiinnostavia aktiviteetteja. Esimerkiksi Teneriffan Siam Park -vesipuistossa, Gran Canarian Poema del Mar -meriakvaariossa tai Lanzarotella kuun maisemaa muistuttavassa Timanfayan kansallispuistossa aika kuluu kuin siivillä.
Lue lisää: Kanarian kauneimmat luontokohteet - 10 uskomattoman upeaa paikkaa
Maltalla on vielä lokakuussa täysi kesä. AOP
Maltalla on lokakuussa vielä kesäisen lämmintä.
Pienellä valtiolla on tarjottavanaan niin historiallisia nähtävyyksiä kuin monipuolisia aktiviteettejakin. Siellä pääsee esimerkiksi patikoimaan ja kokeilemaan kalliokiipeilyä.
Maltan sukellusvedet kuuluvat Euroopan parhaisiin, ja sukellusvälineitä on helposti vuokrattavissa. Sukelluksen lisäksi Maltan vesillä voi harrastaa esimerkiksi purjehdusta ja vesihiihtoa.
Lue lisää: Matkalla Maltalle? 5 pakollista elämystä
Sähkökatko pimensi koko Teneriffan saaren – korjaaminen vie yli puolenyön10 maata, jotka jokaisen tulisi nähdä - ja 5, joita välttääKaipaatko vesille? Kymmenen kuvankaunista satamaaKuusi aavemaista laivanhylkyä Euroopan rannoiltaMatkailijoiden valinta: Euroopan 10 parasta rantaa juuri nyt